b'\n_START_ARTICLE_\nNimbus (motorcykel)\n_START_SECTION_\nHistorie\n_START_PARAGRAPH_\nSammen med H.M.Nielsen producerede P.A. Fisker elektriske motorer, og fra omkring 1910 de f\xc3\xb8rste st\xc3\xb8vsugere i Europa. Fisker mente, han kunne udvikle en motorcykel med sit eget specielle design, og sidst i 1918 besluttede han sig for at bygge en prototype.\n_START_SECTION_\n"Kakkelovnsr\xc3\xb8ret"\n_START_PARAGRAPH_\nDen havde 4 cylindret r\xc3\xa6kkemotor p\xc3\xa5 746\xc2\xa0cm\xc2\xb3, som trak p\xc3\xa5 baghjulet gennem en kardanaksel i stedet for k\xc3\xa6detr\xc3\xa6k, som de fleste andre motorcykler havde, og stadig har. Dens ca. 10 HK gav den en topfart p\xc3\xa5 omkring 85 km/t med sidevogn monteret. Den havde affjedring p\xc3\xa5 b\xc3\xa5de for- og baghjul, og den fik tidligt tilnavnet "Kakkelovnsr\xc3\xb8ret" p\xc3\xa5 grund af benzintankens udformning i et tykt r\xc3\xb8r, som ogs\xc3\xa5 var en del af stelkonstruktionen. Der blev fremstillet to maskiner mere i 1919, men masseproduktionen kom f\xc3\xb8rst i gang i 1920, efter at firmaet \'Fisker & Nielsen\' var blevet dannet._NEWLINE__NEWLINE_Efter at v\xc3\xa6re blevet skuffet over det d\xc3\xa5rlige salg, begyndte Fisker at deltage i alle de motorcykell\xc3\xb8b, han kunne, ofte med sidevogn monteret, og fik derved opbygget et godt ry for maskinen. Ikke desto mindre resulterede de forh\xc3\xb8jede skatter samt den \xc3\xb8konomiske krise i 1920\'erne i, at produktionen helt standsede omkring 1928 efter kun at have lavet 1252 maskiner.\n_START_SECTION_\nType C\n_START_PARAGRAPH_\nSammen med s\xc3\xb8nnen, Anders Fisker, begyndte Fisker p\xc3\xa5 design af en ny maskine i 1932, og i 1934 demonstrerede de en Nimbus motorcykel type \'C\'. Den havde stadig kardantr\xc3\xa6k, men en helt nydesignet 18- (senere 22) HK motor, og et stel lavet af sammennittet fladjern, formet s\xc3\xa5 det gik rundt om tanken, omtrent som samtidens pladestels-motorcykler. Det var ogs\xc3\xa5 den f\xc3\xb8rste producerede mc, der havde teleskopforgaffel, et \xc3\xa5r f\xc3\xb8r \'BMW R12\'. Dens specielle udst\xc3\xb8dningslyd gav den hurtigt tilnavnet \'Humlebien\'._NEWLINE_Den f\xc3\xb8rste kunde fik sin "C" i sommeren 1934, og humlebien blev hurtigt den mest solgte mc i Danmark, solgt af et net af forhandlere i det meste af landet. B\xc3\xa5de postv\xc3\xa6snet, forsvaret og politiet var store kunder. I 1939 inden 2. verdenskrig br\xc3\xb8d ud, brugte regeringen 50 millioner kr. p\xc3\xa5 at motorisere h\xc3\xa6ren med bl.a. type "c"._NEWLINE_Under bes\xc3\xa6ttelsen 1940 \xe2\x80\x93 1945 var det sv\xc3\xa6rt for fabrikken at skaffe materialer, s\xc3\xa5 der blev kun fremstillet 600 maskiner i disse \xc3\xa5r._NEWLINE_Lige efter krigen blev en forbedret motor testet, men da fabrikken ikke havde problemer med at s\xc3\xa6lge alle de maskiner, de kunne, blev det besluttet, ikke at lave disse nye, for ikke at skulle investere i nye maskiner. I stedet blev der kun lavet f\xc3\xa5 \xc3\xa6ndringer af den eksisterende model, som s\xc3\xa5 som regel kunne overf\xc3\xb8res til at opgradere \xc3\xa6ldre modeller._NEWLINE_Den danske h\xc3\xa6r k\xc3\xb8bte omkring 20% af den totale produktion, postv\xc3\xa6snet k\xc3\xb8bte ogs\xc3\xa5 en hel del, og brugte dem s\xc3\xa5 sent som i 1976. Politiet, som ogs\xc3\xa5 var en stor kunde, udfasede dog Nimbussen ret tidligt, sidst i 1950\'erne, da de var for langsomme til at indhente de moderne biler og mc\'er; topfarten p\xc3\xa5 solomc\'en var blot 120km/t, og det endda kun for en kort \'spurt\'. Kun f\xc3\xa5 maskiner blev eksporteret._NEWLINE_I 1950\'erne blev der konstrueret flere prototyper, s\xc3\xa5vel 4-cylindrede som en 2-cylindret model med bagaffjedring, men ingen kom dog i produktion._NEWLINE_Utallige mindre detaljer p\xc3\xa5 humlebien blev \xc3\xa6ndret gennem perioden, nogle af de st\xc3\xb8rre var skift fra h\xc3\xa5ndbetjent til fodbetjent gearskift, st\xc3\xb8rre bremser og forbedret forgaffel. Men det grundl\xc3\xa6ggende design blev aldrig \xc3\xa6ndret, og efterh\xc3\xa5nden som interessen for sm\xc3\xa5 biler steg sidst i 1950\'erne, som en konsekvens af at disse blev billigere og dermed lettere at anskaffe, faldt interessen for mc\'er og dermed ogs\xc3\xa5 salget af Nimbus, som stoppede i 1960, da den sidste leverance til h\xc3\xa6ren var leveret.\n_START_SECTION_\nOverlevende eksemplarer\n_START_PARAGRAPH_\nAf omkring 12000 producerede Nimbus er der stadig mere end 4000 indregistreret og formentlig k\xc3\xb8reklare i Danmark alene, samt m\xc3\xa5ske nogle f\xc3\xa5 hundrede udenfor Danmark, mest i Tyskland og USA. M\xc3\xa5ske omkring 4000 flere findes sikkert stadig p\xc3\xa5 museer og i samlinger, som ikke er registreret._NEWLINE_Selv i dag, 50 \xc3\xa5r efter fabrikationen stoppede, er det stadig muligt, og endda forholdsvis billigt, at k\xc3\xb8be reservedele til Nimbusserne._NEWLINE_Takket v\xc3\xa6re designets p\xc3\xa5lidelighed er det stadig muligt og \xc3\xb8konomisk at bruge den til hverdagsk\xc3\xb8rsel._NEWLINE_Men i dag k\xc3\xb8rer de fleste ejere formentlig dog kun nogle f\xc3\xa5 tusinde km om \xc3\xa5ret. _NEWLINE_Desuden, da de fleste Nimbus blev solgt med sidevogn fra fabrikken, er der stadig mange, der f\xc3\xa5r monteret denne igen._NEWLINE__NEWLINE_Den bl\xc3\xa5 Nimbus p\xc3\xa5 billedet er ikke bygget som en \'sport\', da den har udst\xc3\xb8dningen fra en \'standard, model. Den har \'milit\xc3\xa6r\'-type forlygte og speedometer, og en uoriginal baglygte og nummerpladeholder.'